钦定古今图书集成/明伦汇编/官常典/第577卷 > 张骥
## 钦定古今图书集成/明伦汇编/官常典/第577卷 > 张骥

按《明外史》本传：“骥字仲德，安化人。永乐中，举于乡，入
国学。宣德初，授御史，出按江西，虑囚福建，平反及千
人。刑部缺尚书，诏博举廷臣公廉有学行者，吏部尚
书王直等，以侍郎王质、邝埜、郎中刘广衡及骥应诏。
帝虽用质，而心以骥为贤。居数月，大理少卿薛瑄等
下狱，遂命与给事中廖庄同署寺事。亡何，即以骥为”
右寺丞。正统十年巡抚山东。先是，济南诸州县设抚
民官，专抚流民，反为民扰。骥至，即奏罢之。俗遇旱，辄
伐初葬冢墓，残其肢体，以为旱所由致，名曰“打旱。”骨。
椿以骥言禁绝，事有不便者，辄奏请除之。还朝，进右
少卿。未几，济宁至淮、扬，岁恶民饥。命骥巡视，设策捕
蝗，停不急务，蠲逋发廪赈贫民，民赖以济。未几，巡抚
浙江，招降贼首陈鉴胡。初，庆元人。叶宗留与丽水陈
鉴胡，素以盗矿为业，七年始为乱，流入福安。诏刑部
主事竺渊为福建参议，往治之。被执，骂贼死，贼势张
甚。邓茂七反福建，宗留已伪称王，偕鉴胡往附之，散
掠浙江、江西、福建境上。参议耿定、佥事王晟败殁于
丽水，都指挥吴刚御之。建阳都督陈荣与战玉山，皆
死。指挥龚礼亦覆军遂昌。而遂昌贼苏牙、俞伯通剽
兰溪，与相应。贼众日繁，远近震动。骥遣金华知府石
瑁击斩牙等，抚定其馀党。而宗留、鉴胡以酒色故相
角。鉴胡遂杀宗留，自称大王，国号太平，建元泰定。伪
署将帅，围处州。分遣其党掠武义、松阳、龙泉、永康、义
乌、东阳、浦江诸县，官军屡败。已而茂七死，大兵渐集，
鉴胡始惧。骥乃命丽水丞丁宁率老人王世昌等赍
榜入贼巢招之。鉴胡遂偕其党六十馀人出降，还所
掠人口无算。惟陶得二不就抚，杀使者，入山为乱如
故。时十四年四月也。鉴胡等既至京，法司奏“先有诏，
首恶不赦，请论如法。”命宥死系狱。后遇赦释，充留守
卫军。《也先》入犯，鉴胡乘间亡，被获，伏诛。骥既招降鉴
胡，而伪大王《苏记养》等掠金华，亦为官军所获，贼势
益衰。其秋，《景帝》嗣位，召骥还，道卒。骥所至，咸有建树，
山东、两浙民久而追慕之。